200 dakloos ná brand in Kaapse buurt | Netwerk24
200 dakloos ná brand in Kaapse buurt
Deur Jackie Kruger 19 Mei 2019 13:17
Meer as 100 strukture het in die Kaapse informele nedersetting Masiphumelele afgebrand. Foto: Wikipedia
Byna 120 strukture is Sondag in die vroeë oggendure by die Masiphumelele- informele nedersetting naby Kommetjie in die Wes-Kaap verwoes.
211 mense word geraak, het die stad in 'n verklaring bevestig.
Skuiling word in die Masiphumelele-gemeenskapsaal gebied aan dié wat dakloos gelaat is.
Die Suid-Afrikaanse agentskap vir maatskaplike sekerheid (Sassa) is gevra om humanitêre noodverligting te verskaf. Verskeie diensverskaffers van die Kaapse metro is ook op die brandtoneel om hulp te bied aan inwoners wat hul huise en besittings verloor het.
Die brand het blykbaar kort ná 01:00 ontstaan en die brandweer was op die toneel. Die oorsaak is nog onbekend en niemand is beseer nie.